text: Per Sant Antoni el vi és un "must" als foguerons!
  Aqui trobareu la llista dels recomanats del sommelier Toni Fernández
  Ja hi tornam a ser. Sant Antoni i el dimoni són aquí, el que vol dir que és temps de foguerons i de torrades. Us recordam que aquesta és la festa de les festes de Mallorca
  Aquí trobareu la nostra selecció d'aquells vins que s'avenen amb la festa més popular de Mallorca. I amb aquesta fretada allà on millor s'està es devora les flames.
  Toni Fernández ha triat tres vins que casen bé amb les típiques torrades d'aquestes festes
  A Balears Vadevi us feim una proposta. Els tres vins venen recomanats per un excelent profesional: el sommelier Toni Fernández. Són aquests:
  CALDERONA ROSAT 2018
  Bodegas Frutos Fruits Villar. Cigales, Valladolid
  70% Negre Fi, 10% Garnatxa i 20% Viura i Verdejo
  Servir a 8 graus.
  Propós -diu Toni- un vi rosat per diverses raons: primer perquè està deliciós. I això és el més important. Després perquè necessitem fer un al·legat a favor dels vins rosats de sempre. D'aquests que ens fan estremir per la intensitat i la vinositat que tanquen. D'aquests que ens sedueixen amb una sola mirada arribant a crear addicció fins i tot abans de provar-los. D'aquests dels quals ens agrada tot, menys que la nostra copa es buidi i, que de cua d'ull no llevem atenció a la glaçonera no anés que l'ampolla desaparegui. Res de colors pàl·lids, ni salmó, ni pell de ceba. Res d'això. Estem saturats de vins rosats de pinzellada i sospir. Dels anomenats provençals. Volem vins rosats amb sabrosura, amb substància i certa opulència. Vins que ens omplin i satisfacin. Això ho fa molt bé Calderona Rosat, elaborat per Frutos Villar a Cigales (Valladolid), on es combinen a la manera antiga varietats negres i blanques per a aconseguir un vi de color gerd intens. Un color pecador i captivador. Suggestiu i provocador. D'aromes infantils: palote de maduixa, granadina i cheese cake. Fes un glop i estàs perdut: com un petó furtiu i càlid en els primers balls de lentes. Dóna'm més, que estic assedegat!
  Viñedos de La Maldita. Briones, La Rioja
  100% Garnactxa Negra
  Servir a 12 graus.
  Si algun estil de vi és de presència obligada en una barbacoa, graellada, torrada, festa amb algaravia i menjar informal, aquest és el de La Maldita Tinto. Reuneix totes les característiques per a tenir èxit assegurat prop del foc: té un preu imbatible, està elaborat amb una varietat de moda, l'etiqueta és una cosa irreverent i canalla, i té la frescor i l'equilibri perfecte per a acompanyar a tots les tentacions proteíniques d'una bona barbacoa. Una Garnatxa amb molta fruita que aixecarà passions entre propis i estranys. Gaudirem de la seva suculència i profunditat. D'aquestes sensacions balsàmiques que tant ens agraden i enamoren. Carnós i voluminós però àgil i refrescant.
  Maleïda sigui! L'última copa. Obre una altra ampolla, ràpid!
  Callet, Merlot, Syrah, Mantell Negre i Cabernet Sauvignon
  Molta energia i serietat destil·la aquest Sincronia Negre. Nos ens enganyis! Que sota aquesta personalitat llegada per la teva mare dins de l'ecologisme i la biodinàmica, el que s'amaga és un jovençà descarat i sorneguer. Aquest al·lot polissó amb el qual ens agrada trobar-nos en qualsevol festa o reunió. Ben vestit i ben educat. Al principi passa desapercebut però després és el focus de totes les mirades i com desaparegui un moment, et sorprens a tu mateix buscant-lo.
  Acompanya'm! –li vaig instar. Duc llom, xua i botifarró! Anem a la plaça, que les torradores estan a punt! Com m'agrades! –li vaig dir. I que bé estem. M'encanta la teva companyia.
  Així, sí que tenen sentit aquestes Festes.
  Les paraules són d'un sommelier professional i inspirat però Balears Vadevi les suscriu totes i cada una d'elles. I que visca Sant Antoni!